Lüganuse Vallavalitsus
valitsus@lyganuse.ee	Teie: 02.05.2024 nr 6-2/1901-25

Meie: 14.06.2024 nr 4-4/24/2057-4	

Lüganuse valla Kiviõli Keemiatööstuse tööstusjäätmete prügila detailplaneeringu ja KSH aruande eelnõu

Lüganuse Vallavalitsus andis 02.05.2024 nr kirjaga 6-2/1901-25 teada Kiviõli keemiatööstuse tööstusjäätmete prügila detailplaneeringu ja selle keskkonnamõjude strateegiline hindamise (KSH) aruande eelnõu avalikust väljapanekust, mis toimub ajavahemikul 20.05–18.06.2024.

Kiviõli Keemiatööstuse OÜ olemasoleva prügila mahu ammendumise tõttu on ettevõtte tegevuse jätkumiseks vajalik prügila laiendamine. Detailplaneeringu eesmärk on tööstusjäätmete prügilale vajaliku ala määramine, ehitusõiguse andmine prügila laiendamiseks ning katastriüksuste maakasutuse muutmine jäätmehoidla maaks. Planeeringuga lahendatakse tööstusjäätmete prügila laiendamiseks vajaminev ala, kruntide moodustamine, krundi ehitusalade määramine, krundi ehitusõiguse määramine ning vajalike servituutide seadmine.

Ehitusõigusega antakse võimalus rajada rajatisi. Rajatiste all mõistetakse tööstusjäätmete prügilat, ühtlustustiike ning neid teenindavaid rajatisi. Suurim lubatud rajatiste kõrgus on 145,00 m (abs).

Kui detailplaneeringuga soovitakse planeeringualal olemasoleva tuhamäe kõrgust (135 m absoluutkõrguses) muuta kõrgemaks või rajada uus tuhamägi või poolkoksiladestu, mis on kõrgem kui olemasolev tuhamägi, siis teeme ettepaneku lisada detailplaneeringusse täiendav tingimus selle kohta: Olemasolevat tuhamäge võib rajada kõrgemaks või rajada uus tuhamägi või poolkoksiladestu, mis on olemasolevast kõrgem alles siis, kui on täielikult rakendunud kõrguspiiranguga seotud riigikaitselased kompensatsioonimeetmed. Eeldatavalt toimub see 2025. a alguses.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee